open-index/open-wikipedia-markdown huggingface dataset:
Tachograf

thumb|right|Záznamový papierový kotúčik z tachografuthumb|right|Španielska čipová karta vodiča
**Tachograf** je záznamové zariadenie, umožňujúce grafický záznam rýchlosti cestného alebo koľajového vozidla v závislosti na čase. 

## Cestná doprava
V cestnej doprave je využívaný v  nákladných automobiloch a autobusoch, kde zaznamenáva graf rýchlosti v závislosti na čase. Záznam je u mechanických a elektrických tachografov na papierové záznamové kotúče, pri digitálnych tachografov do pamäte tachografu a na čipovú kartu vodiča. Záznamy slúžia na kontrolu doby riadenia posádky vozidla (kontrola dodržiavania dohovoru AETR) a na zistenie rýchlosti v prípade nehody. Tachograf je povinne nainštalovaný do všetkých vozidiel nad 3,5 tony.

## Koľajová doprava
Tachograf, v železničnej terminológii nazývaný registračný rýchlomer, je využívaný u lokomotív a iných hnacích vozidiel používaných na železnici. Každé hnacie dráhové vozidlo, špeciálne hnacie vozidlo s rýchlosťou vyššou ako 40 km/h a každý riadiaci voz musí byť vybavený registračným rýchlomerom. Okrem mechanických tachografov existujú aj elektronické. Každé stanovište rušňovodiča musí byť vybavené rýchlomerom a aspoň jeden z nich musí v prípade týchto vozidiel byť záznamový. Po nástupe elektronických riadiacich systémov je registračný rýchlomer v prístrojovej skrini a na stanovištiach sú iba zobrazovača.

Tachograf alebo obdobné záznamové zariadenie je takisto štandardnou súčasťou vybavenia električiek. Do električiek značky Tatra boli počnúc typom T3SU montované tachografy so zaplombovanými výmennými kotúčmi, ktoré zaznamenávali posledných niekoľko sto metrov jazdy (staršie údaje boli premazávané) a okrem rýchlosti zaznamenávali tiež napríklad použitie zvonca, bŕzd a smerových svetiel. 

Novšie tachografy určené pre električky, autobusy i trolejbusy umožňujú záznam pre posledných 500-1300 metrov, a to s využitím elektronickej záznamovej jednotky. Najnovšie dopravné prostriedky vybavené palubným počítačom sú schopné uchovávať záznam až niekoľko týždňov.

## Referencie


## Pozri aj
* Čierna skrinka (doprava)
* tachometer

## Zdroj
*

Kategória:Registračné meracie prístroje
Kategória:Bezpečnosť dopravy
Kategória:Rýchlosť
Ă

náhľad|Písmená Ă ă
**Ă** (minuskula **ă**) je písmeno používané v rumunskej a vietnamskej abecede,  v malajskej abecede do roku 1972, ako i prepis bulharského písmena Ъ/ъ. V rumunčine, malajčine a v prepise z bulharčiny sa číta ako , vo vietnamčine predstavuje hlásku krátke a. Je to druhé písmeno rumunskej a vietnamskej abecedy.

Kategória:Písmená latinskej abecedy
Conwy

**Conwy** môže byť:
* mesto vo Walese, pozri Conwy (mesto)
* rieka vo Walese, pozri Conwy (rieka)
* hrad vo Walese, pozri Conwy Castle
Vonkajšie Východné Karpaty

**Vonkajšie Východné Karpaty** sú geomorfologická subprovincia v provincii Východné Karpaty na Slovensku, v Poľsku, na Ukrajine a v Rumunsku. Ležia na severnej a východnej vonkajšej strane Karpát a najvyšším bodom je ukrajinská Hoverla ().

## Členenie
Členia sa na geomorfologické oblasti:
* Pogórze Środkowobeskidzkie (Poľsko)
* Nízke Beskydy (Poľsko, Slovensko)
* Poloniny / Ukrajinské Karpaty (Poľsko, Slovensko, Ukrajina)
* Munții Carpați ai Moldo-Munteniei (Rumunsko)

## Referencie

## Pozri aj
* Geomorfologické členenie Slovenska
* Vnútorné Východné Karpaty

## Iné projekty

## Zdroj
* 


Kategória:Geomorfologické subprovincie na Slovensku
Hobit: Smaugova pustatina

***Hobit: Smaugova pustatina*** () je fantasy film z roku 2013, natočený na motívy knihy *[[Hobbit (román)|Hobbit]]* od J. R. R. Tolkiena.

"Hobit: Smaugova pustatina" je druhým dielom trilógie natočenej podľa knihy J. R. R. Tolkiena. Film pokračuje v príbehu hobita Bilba Bublíka, ktorý sa vydal na dobrodružnú cestu s družinou trpaslíkov a čarodejníkom Gandalfom. Ich cieľom je dosiahnuť osamelú horu, ktorá je domovom draka Smauga.

Počas ich putovania sa stretávajú s rôznymi nebezpečenstvami, vrátane stretnutia s bytosťami, ktoré obývajú púšť. Keď sa nakoniec dostanú k samotnej hore, ich úloha je nájsť spôsob, ako preniknúť do Smaugovej kobky a získať späť kráľovstvo trpaslíkov, ktoré drak zaháňa.

Film je plný dobrodružstva, napätia a fantastických bytostí, ktoré sú charakteristické pre Tolkienov svet Stredozeme. Bilbo sa stále viac adaptuje na svoju úlohu a prejavuje vlastnosti hrdinu, zatiaľ čo spoločnosť čelí stále väčším výzvam a nebezpečenstvám v ich snahe poraziť draka a obnoviť svoje kráľovstvo.

## Obsadenie
* Ian McKellen ako Gandalf
* Martin Freeman ako Bilbo
* Richard Armitage ako Thorin
* Ken Stott ako Balin
* Graham McTavish ako Dwalin
* William Kircher ako Bifur
* James Nesbitt ako Bofur
* Stephen Hunter ako Bombur
* Dean O'Gorman ako Fili
* Aidan Turner ako Kili

## Externé odkazy
*
*

Kategória:Filmy z 2013
Kategória:Filmy USA
Kategória:Filmy režírované Petrom Jacksonom
Kategória:Filmy podľa názvu
Kategória:Fantasy filmy
Aristeides z Élidy

**Aristeides** alebo **Aristeidés** (*Aristeides*, iný prepis: *Aristeidés*) bol v starovekom Grécku olympijský víťaz v behu ťažkoodencov.

Aristeides z Élidy bol korunovaný olympijským vencom za víťazstvo v behu ťažkoodencov. Svoje majstrovstvo v bežeckých disciplínach, ale i v jazdeckom preteku, ešte ako dorastenec, predviedol i na druhých celogéckych hrách. Dátumy jeho víťaztiev sú neznáme. V Olympii sa beh ťažkoodencov (hoplitodromos) zaradil do programu na 65. hrách v roku 520 pred Kr..

Staroveký grécky cestovateľ a spisovateľ Pausanias zaznamenal, že v olympijskej *Altide* videl i sochu Aristeida, ktorá stala pri soche olympionika Menalka z Élidy. Pausanias o Aristeidovi uvádza: „*Élidský Aristeides dosiahol v Olympii víťazstvo v behu so zbraňou a nápis pri ňom ukazuje, že získal tiež víťazstvo na [[Pýtické hry|pýtických hrách]] v [[Beh na dve stadiá|diaulu]], v [[Nemea|Nemei]] medzi dorastencami v konskom behu. Dĺžka konského behu sú dva diauly, a keď bol na [[Nemejské hry|nemejských]] a na [[Isthmické hry|isthmických hrách]] zrušený, odovzdal ich cisár [[Hadrián|Hadrianus]] k prevádzaniu [[Argos (mesto na Peloponéze)|Argejčanom]] pri zimných nemejských hrách."*
    
## Referencie a bibliografia

 
## Pozri aj
* Zoznam olympijských víťazov staroveku

Kategória:Víťazi starovekých olympijských hier v behu ťažkoodencov
La Paz (Baja California Sur)

**La Paz** je hlavné mesto mexického štátu Baja California Sur a dôležité regionálne komerčné centrum. Mesto má podľa odhadu z roku 2010 asi 215 000 obyvateľov, ale celá metropolitná oblasť zahŕňa aj blízke mestá el Centenario, el Zacatal a San Pedro. S priľahlým oblasťami má metropola rozlohu 20 275 km² (4. najväčšia v Mexiku) a žije v nej 251 871 obyvateľov.

## Partnerské mestá
*  Ensenada, Baja California, Mexiko
*  Redondo Beach, USA
*  Rosarito, Mexiko
*  Tijuana, Mexiko

## Galéria

Catedral de la Ciudad de La Paz.jpg|La Pazská katedrála
Parque Acuático El Coromuel.jpg|Aquapark
Playa Balandra.JPG|Pláž Balandra


## Referencie


## Iné projekty

## Externé odkazy
* Oficiálna stránka
* Turistické informácie 

## Zdroj

Kategória:Mestá v Mexiku
Amurská platňa

thumb|Mapa s polohou dosky (popisky vo francúzštine)

**Amurská platňa** je predpokladaná tektonická platňa, o ktorej zatiaľ nie je jasné, či nie je súčasťou eurázijskej platne. 

Pokrývala by oblasť Mandžuska, Kórejského polostrova, západného Japonska a ruského Prímorského kraja. Je pomenovaná po rieke Amur, ktorá v oblasti tvorí hranicu medzi ruským Ďalekým východom a severovýchodnou Čínou. 

Je možné, že sa podieľala na zemetrasení v Tchang-šane v roku 1976.

## Iné projekty

## Zdroj

Kategória:Tektonické platne
Sundská platňa

thumb|Sundská platňa je na tejto francúzskej mape označená nápisom ''Sonde''

**Sundská platňa** je tektonická platňa tvoriaca väčšiu časť juhovýchodnej Ázie. Zahŕňa Juhočínske a Andamanské more, časti Vietnamu a Thajska, Malajziu, Borneo, Sumatru a časť Sulawesi v Indonézii a ostrov Palawan a súostrovie Sulu na juhozápade Filipín.

Pri v niektorých zjednodušených modeloch je Sundská platňa pokladaná za súčasť eurázijskej platne, s ktorou susedí na severe. Na severozápade pritom susedí s barmskou platňou a na severovýchode s platňou Jang-c', pričom tieto obe sú tiež zjednodušených modeloch chápané ako súčasť eurázijskej platne. Na juhozápade hraničí sundská platňa Jávskou priekopou s Austrálsku platňou, ktorá sa pod sundskú podsúva, čo má za následok časté zemetrasenia v oblasti.

## Zdroj

Kategória:Tektonické platne
Kategória:Juhočínske more
Oficiálna írska republikánska armáda

**Oficiálna írska republikánska armáda** alebo **Oficiálna IRA** (, skrátene: **OIRA**) bola írska polovojenská skupina, ktorá sa snažila o odtrhnutie Severného Írska od Spojeného kráľovstva a následné vytvorenie socialistického štátu v území celého Írska. Oficiálna IRA sa objavila v decembri 1969 krátko po začatí tzv. "Problémov" (), kedy bola Írska republikánska armáda rozdelená do dvoch hlavných frakcií. Druhá skupina vzniknutá z tohto rozdelenia bola Dočasná IRA. Obe skupiny sami seba nazývali jednoducho IRA a odmietali legitimitu druhej frakcie. Na rozdiel od PIRA, OIRA bola zameraná na marxizmus a niekedy bola označovaná aj ako **Červená IRA** (). To viedlo k polovojenskej kampani proti britskej armáde až do mája 1972, kedy OIRA vyhlásila prímerie.

V čase, keď v máji 1972 OIRA vyhlásila prímerie, PIRA sa stala väčšou a viac aktívnejšou frakciou. Po prímerí začala byť OIRA označovaná ako **Skupina B** a navyše sa dostala do konfliktu s PIRA. V roku 1974 sa od OIRA oddelila Írska národná oslobodzovacia armáda (INLA) . 

Oficiálna IRA bolo polovojenské krídlo strany "Oficiálna Sinn Féin", neskôr premenovanej na "Robotnícka strana Sinn Féin" a potom na Robotnícka strana Írska.

## Zdroj

Kategória:Polovojenské organizácie
Kategória:Dejiny Spojeného kráľovstva
Kategória:Dejiny Írska
Kategória:Organizácie založené v 1969
Kategória:Írska republikánska armáda
Kategória:Konflikt v Severnom Írsku
Ázijský pohár v bejzbale

**Ázijský pohár v bejzbale** je druhé najvyššie ázijské podujatie národných družstiev v bejzbale, ktoré riadi Ázijská bejzbalová federácia (BFA). Jeho história siaha do roku 1995, kedy sa na Filipínach konal prvý turnaj. Prebieha s 2-ročnou periodicitou a zatiaľ len v mužskej kategórii. Od roku 2012 je rozdelený do dvoch geografických zón alebo divíziíjuhozápadnej a juhovýchodnej.

Ázijský pohár slúži ako kvalifikácia na majstrovstvá Ázie. Spravidla sa na ne kvalifikujú víťazi obidvoch divízií. Pohára sa nezúčastňujú , ,  a , ktoré sú priamo nasadené do majstrovstiev Ázie.

## Zoznam

Pozn: V roku 2013 sa juhovýchodná divízia Ázijského pohára zrušila. Mala sa konať v thajskom Bangkoku.

## Referencie

## Pozri aj
* Majstrovstvá Ázie v bejzbale
* Bejzbal na Ázijských hrách

## Externé odkazy
* Oficiálna stránka Ázijskej bejzbalovej federácie  

## Zdroj
* Ázijský pohár na stránke Ázijskej bejzbalovej federácie
Eurasia International University

**Eurasia International University** (EIU, ) je vysoká škola, ktorá bola založená v Jerevane v roku 1997 pod menom *Mchitar-Gosch*. V roku 2004 bol názov zmenený na súčasný Eurasia International University. Je to súkromná univerzita a bola jednou z prvých arménskych univerzít, ktorá vykonala bolonskú reformu. Vyučuje sa tu právo, ekonómia a cudzie jazyky. Učitelia a inštruktori, ktorí učia na univerzite, sú absolventi American University of Armenia a Štátne univerzity. Univerzita ponúka tiež magisterské štúdium a spolupracuje so zahraničnými univerzitami.

## Externé odkazy
* Oficiálne stránky univerzity

## Zdroj

Kategória:Vysoké školy v Arménsku
Kategória:Organizácie založené v 1997
Námestie Konak

thumb|Námestie Konak
**Námestie Konak**, turecky **Konak Meydanı**, je centrálne námestie a dopravný uzol v tureckom meste Izmir.

## Popis
Uprostred západnej časti námestia je veža s hodinami, postavená v roku 1901 podľa plánov architekta Raymonda Charlesa Pérého. Severne od nej stojí izmirská radnica a východne mešita Yali pôvodne z 18. storočia. Pred radnicou je pamätník tureckého národného hrdinu Hasana Tahsina, ktorý údajne vystrelil prvý výstrel v tureckej vojne za nezávislosť. Východná hranica námestia je ulica Cumhuriyet, západná ulica Mustafa Kemal Sahil. Na juhu je park Kent-Tarihi. 

Cez ulicu Mustafa Kemal Sahil je prístav Konak. Pristávajú tu trajekty z Karşıyaka, Göztepe, Alsancaku a Bayraklı.

## Referencie


## Iné projekty

## Zdroj
* 

Kategória:Izmir
Kategória:Námestia v Turecku
Írski dobrovoľníci

**Írski dobrovoľníci** () bola vojenská organizácia založená Írskymi nacionalistami v roku 1913. Údajne bola vytvorená v reakcii na vytvorenie Ulsterských dobrovoľníkov v roku 1912 a jej hlavným cieľom bolo  "zabezpečenie práv a slobody pre celý írsky ľud". Dobrovoľníci boli členovia Galskej ligy, Sinn Féin a tajne aj členovia Írskeho republikánskeho bratstva. Dobrovoľníci bojovali za nezávislosť Írska Veľkonočným povstaním v roku 1916 a spolu s Írskou občianskou armádou, Ženskou ligou a Fianna Éireann vytvorili Írsku republikánsku armádu.

## Zdroje

Kategória:Dejiny Írska
Kategória:Dejiny Spojeného kráľovstva
Kategória:Organizácie založené v 1913
Pamätník Mininovi a Požarskému

**Pamätník Mininovi a Požarskému** () je bronzová plastika sochára Ivana Martosa, ktorá je umiestnená pred Chrámom Vasilija Blaženého na moskovskom Červenom námestí. 

## Téma
Pomník osadili v roku 1818 na počesť "občanovi Mininovi a kniežaťu Požarskému". Kuzma Minin a Dmitrij Michajlovič Požarskij stáli na čele druhej ľudovej domobrany, ktorej sa počas Smuty podarilo poraziť Poliakov a vyhnať ich z Moskvy (1612). 

Reliéfy na podstavci pamätníka:

File:Monument to Minin and Pozharsky - pedestal 03 by shakko.jpg|Predný hlavný reliéf zobrazuje občanov-patriotov, obetujúcich sa za blaho vlasti. Zľava sám sochár Martos, ktorý dal vlasti svojich dvoch synov (jeden z nich zahynul v roku 1813).
File:Monument to Minin and Pozharsky - pedestal 01 by shakko.jpg|Zadný hlavný reliéf zobrazuje knieža Požarského, ženúceho Poliakov z Moskvy.


Pamätný nápis na podstavci (preklad: *občanovi Mininovi a kniežaťu Požarskému vďačné Rusko roku 1818*):
500px

## Dejiny

Pôvodne mal pamätník stáť v Nižnom Novgorode, kde prebehlo zvolanie domobrany. Zbierka sa začala v roku 1803 po iniciatíve *Slobodnej spoločnosti milovníkov slovesnosti, vied a umenia*. Súťaž na vytvorenie pamätníka vyhral v roku 1808 sochár Ivan Martos. Rozhodlo sa, že pre význam pamätníka pre ruské dejiny bude stáť v Moskve, v strede Červeného námestia. V Nižnom Novgorode ho mal nahradiť mramorový obelisk. Slávnostné odhalenie pamätníka sa konalo 4. marca 1818. V roku 1931 bol presunutý zo stredu námestia k Chrámu Vasiľa Blaženého, aby neprekážal prvomájovým sprievodom a vojenským prehliadkam.

Obnova tega spomenika se je začela novembra 2020, spomenika v ta namen niso odstranili s sedanje lokacije, nad njim so zgradili poseben paviljon. Obnovo sta izvedla Medregionalni Oddelek za znanstveno in restavratorsko umetnost (MNRHU) in delavnica za obnovo dediščine. Akcijo so med drugim podprli Vladimir Maškov, Grigorij Leps, Igor Ugolnikov, Oksana Fedorova, tekla Tolstaja. Največji zasebni prispevek je dal Vladimir Gruzdev.

V roku 2005 bola v Nižnom Novgorode odhalená kópia pamätníka, nižšia o päť centimetrov.

## Iné projekty

## Zdroj

Kategória:Pamätníky v Rusku
Kategória:Stavby v Moskve
Kategória:Bronzové sochy
Univerzita Bilkent

náhľad|Univerzita Bilkent
**Univerzita Bilkent**, turecky **Ibsan Doğramacı Bilkent Üniversitesi**, je súkromná univerzita v Ankare, hlavnom meste Turecka. Založil ju 20. októbra 1984 İhsan Doğramacı. Prvé prípravy na založenie univerzity prebehli už v roku 1967. Prvý študenti boli prijatí v roku 1986. V tomto roku bolo zapísaných 386 študentov. Dnes má univerzita viac ako 12000 študentov na deviatich fakultách. Zahraniční študenti pochádzajú z 72 rôznych krajín. Univerzita oznámila, že poskytuje viac ako 2500 plných štipendií.

Podľa *World University Rankings 2010/2011* Times Higher Education bola univerzita Bilkent na 112. mieste a tým aj najlepšia medzi tureckými univerzitami.

Prednášky sú v angličtine. Jedinými výnimkami sú jazykové kurzy a turecké právo na právnickej fakulte.

## Známi absolventi
* Başak Köklükaya, herečka
* Basak Senova, umelecký kurátor
* Binnur Kaya, herečka
* Demir Demirkan, hudobník
* Emrah Yucel, grafický dizajnér 
* Erdem Baške, guvernér centrálnej banky
* Fadik Sevin Atasoy, herečka
* Haluk Akakçe, maliar
* Hande Dalkılıç, klavirista
* Jehan Barbur, hudobník
* Nasuh Mahruki, horolezec
* Orkut Büyükkökten, turecký zamestnanec firmy Google, ktorý vyvinul Orkut
* Sahan Gökbakar, komik
* Tamer Karadağlı, herec
* Ceyhun Bozkurt, skladateľ
* Tarkan Gözübüyük, hudobník 
* Yigit Bulut, novinár 
* Zeynep Koltuk, herečka

## Externé odkazy
* Oficiálne stránky školy

## Zdroj

Bilkent
Kategória:Organizácie založené v 1984
Kategória:Súkromné vysoké školy
Kategória:Školy v Ankare
Eualkidas z Élidy

**Eualkidas** (*Eualkidas*) bol v starovekom Grécku účastník iónskeho povstania proti Peržanom a víťaz olympijských hier v boxe dorastencov v 5. stor. pred Kr.

Eualkidas z Élidy zvíťazil na olympijských hrách v boxe dorastencov. Dátum týchto hier je neznámy. Pausanias, ktorý v druhom storočí navštívil Olympiu, zaznamenal, že videl jeho sochu v posvätnom okrsku olympijskej *Altidy*. Dorastenecký box (*paidón pygmé*) sa v Olympii zaviedol do programu na 41. hrách v roku 616 pred Kr. a prvým víťazom tejto disciplíny bol Filótas zo Sybaridy.

Staroveký grécky historik Hérodotos uvádza, že Eualkida za jeho víťazstvá na hrách ospevoval lyrický básnik Simónides z Keu. Eualkidas padol v roku 499 pred Kr. v bitke pri Efeze ako veliteľ Eretrijčanov.    
        
## Referencie a bibliografia

## Pozri aj
* Zoznam olympijských víťazov staroveku

Kategória:Víťazi starovekých olympijských hier v boxe
Kategória:Starovekí športovci z Élidy
Panamerické majstrovstvá v hádzanej žien 2015

**Panamerické majstrovstvá v hádzanej žien 2015** boli v poradí 13. Panamerické majstrovstvá v hádzanej žien, ktoré organizuje Panamerická hádzanárska federácia (PATHF). Konali sa v Havane, na Kube v dňoch od 21.28. mája 2015, za účasti rekordných 12 tímov. Kuba organizovala panamerický šampionát žien prvýkrát, predtým však dvakrát hostila šampionát mužov, v rokoch 1989 a 1998. Zápasy sa odohrali v Sala Polivalente Kid Chocolate. Titul obhájila , ktorá vo finálovom zápase zvíťazila nad domácou .

Tieto majstrovstvá slúžili zároveň ako kvalifikácia panamerických družstiev na Majstrovstvá sveta 2015, ktoré organizuje Dánsko. Kvalifikovali sa na ne 3 najlepšie družstvá okrem Brazílie, ktorá má účasť už zaručenú.

## Kvalifikácia

## Nasadenia do výkonnostných košov
Losovanie prebehlo 25. apríla 2015 a družstvá boli nasadené do výkonnostných košov podľa umiestnenia na predchádzajúcom turnaji nasledovne:

Pozn: Číslo v zátvorke udáva umiestnenie v neoficiálnom svetovom rebríčku k novembru 2013.

## Výsledky
### Základné skupiny
#### Skupina A

#### Skupina B

----

### Play off
#### Stretnutia o 9.12. miesto

#### Stretnutie o 11. miesto

#### Stretnutie o 9. miesto

#### Stretnutia o 5.8. miesto

#### Stretnutie o 7. miesto

#### Stretnutie o 5. miesto

#### Semifinále

#### Stretnutie o 3. miesto

#### Finále

## Konečné poradie

## Referencie

## Externé odkazy
* Oficiálna stránka Panamerickej hádzanárskej federácie /
* Panamerické majstrovstvá 2015 na stránke inder.cu  

## Zdroje
* Panamerické majstrovstvá 2015 na stránke Panamerickej hádzanárskej federácie 
* Panamerické majstrovstvá 2015 na stránke todor66.com 
* Panamerické majstrovstvá 2015 na stránke wiki.mundohandball.com  

Kategória:Hádzaná v 2015
Kategória:Panamerické majstrovstvá v hádzanej žien
Hádzaná
Kategória:2015 na Kube
Kategória:Šport v Havane
Panamerické majstrovstvá v hádzanej žien 1989

**Panamerické majstrovstvá v hádzanej žien 1989** bol v poradí 2. turnaj panamerických majstrovstiev v hádzanej žien, ktoré organizuje Panamerická hádzanárska federácia (PATHF). Konal sa v Colorado Springs, v štáte Colorado, v Spojených štátoch v dňoch od 14.16. septembra 1989, za účasti 4 tímov. Nováčikom turnaja bolo družstvo Mexika. Novým majstrom sa stala , ktorá v štvorčlennej skupine zvíťazila pred domácim družstvom a zároveň obhajcom titulu z  a .

Tieto majstrovstvá slúžili zároveň ako kvalifikácia panamerických družstiev na Majstrovstvá sveta 1990, ktoré organizovala Kórejská republika. Kvalifikovalo sa na ne iba víťazné družstvo.

## Výsledky

## Konečné poradie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Hádzanárskej federácie USA 

## Zdroje
* Panamerické majstrovstvá 1989 na stránke todor66.com 
* ''Estadísticas históricas PATHF actualizadas a 2017 archivo completo'' 

Kategória:Hádzaná v 1989
Kategória:Panamerické majstrovstvá v hádzanej žien
Hádzaná
Kategória:1989 v USA
Kategória:Colorado Springs
Bulz

**Bulz** () je obec v Bihárskej župe v Rumunsku. Nachádza sa na západe župy a skladá sa z troch dedín:   Bulz (sídlo obce), Munteni a Remeți.

## Osady
Je to typické kopaničiarske sídlo. Dedina *Bulz* sa skladá z 15 osád: Răstoaca, Pusta, Valea Iadului, Lunca Bulzului, Hârtoape, Cornet, Dosul Ianoșii, Sinzasti, Picior, Fata, Ianoșii, Poinița, Tomatec, Giljești a Valea Vesi.

Dedina *Multeni* z nasledovných: Fănești, Dealul Notarășului, Onuțești Măgurice, Bitilești, Petruțești, Tălăncești, Dealu Săracului, Drăgus a Lunca Munteni.

A dedina *Remeți* z: Văcărești, Mătești, Costești, Scăioase, Fruntinești, Boncești, Popești, Netede, Corni, Izvor, Mitrești, Lunca, Remeți, Daica a Poiana.

## Demografia

## Turisticky atraktívne lokality
* Prírodná rezervácia *Peștera cu Apă din Valea Leșului* (0,10 ha)
* Prírodná rezervácia *Valea Iadei* (2,0 ha)

## Zdroj

Kategória:Obce v Bihárskej župe v Rumunsku
Kemalizmus

**Kemalizmus** je ideológia založená na myšlienkach zakladateľa moderného tureckého štátu Kemala Atatürka.

Podľa programu Attaturkovej Republikánskej ľudovej strany (CHP) je kemalizmus založený na šiestich princípoch: nacionalizmu, laicizmu, republikanizmu, etatizmu, revolucionizmu a populizmu. Týchto šesť princípov bolo v máji 1931 začlenených do programu strany.

## Externé odkazy
* Turkish Association for Secularism and Kemalism (TASK, Turecké asociácie sekularizmu a kemalismu)  (anglicky)
* Cumhuriyet Halk Partisi (CHP) (Republikánska ľudová strana) (Turecky)
* Türkiye Gençlik Birliği (TGB) (Turecký zväz mládeže)  (turecky)
* Kemalist İzciler (KI) (Kemalistická ideologická skupina)  (turecky)
* Kemalist İzciler Forum (KIF) (Kemalistické ideologickej fórum)  (turecky)

## Zdroj

Kategória:Ideológie
Kategória:Dejiny Turecka
Pokračujúca írska republikánska armáda

**Pokračujúca írska republikánska armáda** alebo **Pokračujúca IRA** (, skrátene: **CIRA**) je severoírska polovojenská skupina, ktorej cieľom je vytvoriť „jednotné Írsko“. Oddelila sa od Dočasnej IRA v roku 1986, ale nebola aktívna až do prímeria PIRA v roku 1994. Je považovaná za ilegálnu organizáciu v Írsku a teroristickú v Spojenom kráľovstve, Novom Zélande a v USA.
Má väzby na politickú stranu Republikánska Sinn Féinn (RSF).

Tak ako Dočasná IRA aj CIRA sama seba označuje ako priame pokračovanie pôvodnej Írskej republikánskej armády. Tiež sama seba vidí ako národnú armádu Írskej republiky. Bezpečnostné sily ju spočiatku označujú ako Írsku národnú republikánsku armádu (INRA).

Od jej sformovania, CIRA viedla kampaň v Severnom Írsku proti britskej armáde a policajným zložkám Severného Írska (PSNI). Toto je súčasťou širšej kampane proti britským bezpečnostným silám zo strany polovojenských jednotiek. Tie sa zameriavali na bombové útoky s granátmi, mínometmi a raketami. CIRA tiež vykonávala útoky s cieľom spôsobiť ekonomické škody.

K dnešnému dňu sú zodpovedný za smrť jedeného dôstojníka PSNI. Avšak CIRA nie je taká veľká a aktívna ako Pravá IRA (RIRA) a bolo v nej od roku 2000 množstvo nezhôd.

## Zdroj

Kategória:Polovojenské organizácie
Kategória:Írska republikánska armáda
Kategória:Skupiny označené za teroristické
Kategória:Konflikt v Severnom Írsku
Euroliga Muay Thai

**Euroliga Muay Thai** je medzinárodná amatérska liga v Muay Thai, zastrešená najsilnejšou svetovou federáciou IFMA. 

Bola založená v roku 2005 s cieľom vytvoriť podmienky pre rast amatérskych bojovníkov zo slovenských klubov. Euroliga výraznou mierou napomohla rastu thajského boxu na Slovensku. Samotná liga prešla veľkým vývojom a v súčasnosti je najsilnejšou amatérskou ligovou súťažou v Muay Thai v Európe. V roku 2015 sa Euroligy zúčastňovali kluby a športovci z 8 krajín Strednej a Východnej Európy – Slovensko, Česko, Poľsko, Maďarsko, Srbsko, Slovinsko, Chorvátsko a Ukrajina.

Počas turnaja má každý účastník jeden zápas a v závislosti od výsledku zápasu sú mu pridelené body do tabuliek. Po zavŕšení každej sezóny prebehnú zápasy o titul medzinárodného šampióna Euroligy Muay Thai, v ktorých sa stretnú dvaja súťažiacu, ktorí v tabuľkách danej váhovej kategórie majú po poslednom kole najvyšší počet bodov.

## Štruktúra sezóny
Počas súťažnej sezóny, ktorá trvá od septembra do júna, sa koná 7 turnajov. Turnajov sa môžu zúčastniť bojovníci z klubov registrovaných v systéme Euroligy, ale možnosť účasti majú aj športovci, ktorí netrénujú v nijakom klube, alebo nechcú svoj klub registrovať. 

## Pravidlá a kategórie
Zápasy na Eurolige Muay Thai sa zostavujú v deň konania turnaja, berúc do úvahy aktuálnu váhu, vek a skúsenosti účastníkov. Na turnajoch sa zápasí v týchto váhových kategóriách:

## Referencie


Kategória:Thajský box
Republikánska ľudová strana (Turecko)

**Republikánska ľudová strana** (, - **CHP**) je turecká ľavicová politická strana založená roku 1923 Mustafom Kemalom. Ide o najstaršiu politickú stranu Turecka. So 135 zástupcami vo Veľkom národnom zhromaždení je (vedľa nacionalistickej MHP) hlavnou opozičnou silou proti vládnej AKP. Jej predsedom je od mája 2010 Kemal Kılıçdaroğlu.

Strana obhajuje princípy republiky tak, ako ich vytýčil jej zakladateľ. Ide napr. o nacionalizmus alebo sekularizmus. Politika CHP je do istej miery tvorená vymedzovaním sa voči vládnej strane AKP, ktorú okrem iného obviňuje z úmyslu podkopať republiku či zaviesť islamské právo.

## Postoj k EÚ
Napriek značnej kritike vedenia prístupových rozhovorov s Európskou úniou si však CHP nemôže dovoliť vystupovať odmietavo k európskej integrácii, čo je dané ideologickým rozporom vnútri strany. Členstvo v EÚ by ukončilo odkaz Atatürka, avšak trvalé začlenenie Turecka do Európy ohrozuje kemalizmus ako štátnu ideológiu, pretože podmienky pre vstup do EÚ nutne znamenajú odstránenie niektorých základných pilierov tejto ideológie (vrátane silnej úlohy armády), ktoré sa snaží strana brániť.

## Pozri aj
* Kemalizmus
* Strana spravodlivosti a rozvoja (AKP)
* Strana národného hnutia (MHP)

## Externé odkazy
* CoJeCo.cz - Ľudová republikánska strana 

## Zdroj

Kategória:Politika v Turecku
Kategória:Politické strany v Turecku
Kategória:Sociálnodemokratické strany
Panamerické majstrovstvá v hádzanej žien 1991

**Panamerické majstrovstvá v hádzanej žien 1991** bol v poradí 3. turnaj panamerických majstrovstiev v hádzanej žien, ktoré organizuje Panamerická hádzanárska federácia (PATHF). Konal sa v meste Maringá, v štáte Paraná, v Brazílii v dňoch od 30. septembra6. októbra 1991, za účasti 7 tímov. Brazília organizovala panamerický šampionát žien druhýkrát, keď predtým hostila toto podujatie v roku 1986, v Novo Hamburgo. Zápasy sa hrali v aréne Ginasio do Clube Olimpico de Maringa. Svoj druhý titul získalo , keď v štvorčlennej finálovej skupine vyhralo pred obhajcom titulu z  a domácou .

Tieto majstrovstvá slúžili zároveň ako kvalifikácia panamerických družstiev na Letné olympijské hry 1992, ktoré hostila Barcelona. Kvalifikovalo sa na ne iba víťazné družstvo.

Turnaj sa zorganizoval ako náhrada za hádzanársky turnaj na Panamerických hrách 1991 v Havane, na ktorom sa turnaj žien neorganizoval. Tento panamerický turnaj bol zároveň v poradí piatymi **[[Majstrovstvá Južnej Ameriky v hádzanej|Majstrovstvami Južnej Ameriky]] 1991**.

## Výsledky
### Základné skupiny
#### Skupina A

#### Skupina B

----

### Nadstavbové skupiny
#### Skupina o 5.7. miesto

#### Finálová skupina

## Konečné poradie

;Panamerické majstrovstvá 

Poznámka: Všetky 3 družstvá sa kvôli ekonomickým problémom na MS "B 1992 nepredstavili. Argentína tiež usúdila, že nemá konkurencieschopné družstvo na tento turnaj.

;Majstrovstvá Južnej Ameriky

## Externé odkazy
* Oficiálna stránka Panamerickej hádzanárskej federácie /
* Oficiálna stránka Brazílskej hádzanárskej konfederácie  

## Zdroje
* Panamerické majstrovstvá 1991 na stránke todor66.com 
* ''Estadísticas históricas PATHF actualizadas a 2017 archivo completo'' 

Kategória:Hádzaná v 1991
Kategória:Panamerické majstrovstvá v hádzanej žien
Ženy
Hádzaná
Kategória:1991 v Brazílii
Pravá írska republikánska armáda

**Pravá írska republikánska armáda** alebo **Pravá IRA** (angl. *Real Irish Republican Army*,skrátene: **RIRA**), od roku 2012 tiež známa ako **Nová IRA** je polovojenská organizácia, ktorej cieľom je vytvoriť "jednotné Írsko". Sformovala sa v roku 1997 po rozkole v Dočasnej IRA (PIRA), ktorá v tom roku vyhlásila prímerie. Tak ako PIRA predtým, RIRA vidí sama seba ako jediného právoplatného nástupcu pôvodnej Írskej republikánskej armády (po írsky "Óglaigh na hÉireann" - doslova "dobrovoľníci Írska"). RIRA je v Írsku označovaná za nelegálnu skupinu a v Spojenom kráľovstve a USA za teroristickú.

Od svojho sformovania viedla RIRA kampaň v Severnom Írsku proti britskej armáde a policajným zložkám Severného Írska (PSNI). RIRA je najväčšia a najaktívnejšia polovojenská organizácia operujúca proti britským bezpečnostným silám. Zameriava sa na bombové útoky s granátmi, mínometmi a raketami. Najväčší útok sa odohral 15. augusta 1998, kedy v meste Omagh zahynulo 29 civilistov a 220 ďalších bolo zranených. Po tomto útoku RIRA vyhlásila prímerie, ale znova začala operovať v roku 2000.

V lete roku 2001 sa trojica členov RIRA pokúsila v Piešťanoch o sprostredkovanie nákupu zbraní a výbušnín. Vďaka spolupráci SIS s britskou tajnou službou MI5 boli zadržaní, prevezení do väznice v Leopoldove a následne vydaní do Veľkej Británie, kde im anglický súd vymeral trest 30 rokov väzenia, po odvolaní znížený na 28 rokov. Teroristi potom využili možnosť, aby svoj trest vykonali v rodnom Írsku a tam sa im podarilo dosiahnuť podmienečné prepustenie z väzenia už po 12 rokoch.

V marci 2009 prebrala RIRA zodpovednosť za útok na kasárne v meste Massereene, kde zahynuli dvaja britskí vojaci – prví, ktorí zahynuli v Severnom Írsku od roku 1997.

V júli 2012 bolo oznámené, že Republikánska akcia proti drogám (RAAD) a iné malé militantné skupiny sa zlúčili s RIRA a naďalej sami seba označujú ako Írsku republikánsku armádu. Médiá toto rozšírené zoskupenie nazývajú Nová Írska republikánska armáda.

Za "politické krídla" organizácie bývajú označované nátlaková skupina Hnutie suverenity 32 grófstiev (po anglicky "32 County Sovereignty Movement" - 32CSM) a neregistrovaná politická strana Oslobodenie (po írsky "Saoradh").

## Referencie

*

Kategória:Polovojenské organizácie
Kategória:Dejiny Spojeného kráľovstva
Kategória:Dejiny Írska
Kategória:Írska republikánska armáda
Kategória:Organizácie založené v 1997
Kategória:Skupiny označené za teroristické
Kategória:Konflikt v Severnom Írsku
Dormitár

thumb|Dormitár kláštora v nemeckom Eberbachu
**Dormitár** je spoločná spálňa mníchov, alebo mníšok. Neskôr bol dormitár u niektorých rádov nahradzovaný jednotlivými celami.

## Referencie


## Zdroj

Kategória:Duchovné rády
Kategória:Miestnosti
Kategória:Kláštory
Refektár

thumb|Refektár Kláštora Kristovho rádu v portugalskom Tomare
**Refektár** ( *refectorium*, pochádzajúci z *reficere*, tzn. "obnoviť") je spoločná jedáleň mníchov v kresťanských kláštoroch, alebo rehoľných domoch, ale aj v iných sakrálnych stavbách.

Niektoré kláštory, budované predovšetkým v časoch baroka, mali refektár letný a zimný. Neslúžil len k stravovaniu, ale aj k sérií obradov, ktoré jedlo sprevádzali - modlitbám, požehnaniu a meditáciam. Vzhľadom na zhromaždenie spoločenstva sa tu riešili aj niektoré prevádzkové záležitosti.

## Galéria

File:Vseobecna-studovna.jpg |Refektár pražského Klementina – dnes študovňa Národnej knižnice
File:Refektář_sv._Jiljí.JPG|Refektář pražského dominikánského kláštora 
File:Seligenstadt Kloster Sommerrefektorium.20130629.jpg|Letný refektár v kláštore St. Marcellinus und Petrus


## Referencie


## Iné projekty

## Zdroj

Kategória:Duchovné rády
Kategória:Miestnosti
Kategória:Kláštory
Kategória:Latinské výroky
Medzinárodný úrad pre miery a váhy

[náhľad|''Pavillon de Breteuil'', sídlo Medzinárodného úradu pre miery a váhy v [Sèvres]]

**Medzinárodný úrad pre miery a váhy** (franc. *Bureau international des poids et mesures*BIPM) je vrcholný úrad svetovej metrológie a jedna z troch medzinárodných organizácií, ktoré udržujú štandardnú sústavu SI. Bol založený 20. mája 1875 na základe Dohody o metre.

## Úlohy
* Vytvorenie a udržiavanie medzinárodnej sústavy  jednotiek SI ako aj uchovávanie medzinárodných prototypov základných jednotiek sústavy SI a etalónov odvodených jednotiek
* Medzinárodný atómový čas
* Tvorba a udržiavanie medzinárodného metrologického slovníku VIM (z fr. *Vocabulaire international de métrologie*)
* Vývoj Príručky na určovanie neistôt merania GUM (z angl. *Guide to the expression of uncertainty in measurement*)
* Sprostredkovanie mier fyzikálnych veličín národným metrologickým inštitúciám
* Definovanie, vývoj a udržiavanie svetovej metrologickej infraštruktúry
* Vedie databázu národných metrologických inštitúcií a ich CMC (z angl. *Calibration and Measurement Capabilities*) údaje, zoznam fyzikálnych veličín a najmenšiu možnú neistotu merania, ktorú smie daný úrad pre danú veličinu potvrdiť.

;Prototypy základných jednotiek sústavy SI a etalóny odvodených jednotiek

Systém jednotiek SI vznikol dohodou o definíciách základných jednotiek, viď Dohoda o metre. Tieto artefakty predstavujú zo svojej definície vrchol celosvetovej metrologickej infraštruktúry. Táto infraštruktúra je často zobrazovaná ako metrologická pyramída.

;Medzinárodný metrologický slovník (VIM)

Medzinárodný metrologický slovník je slovník odborných termínov metrológie vychádzajúci v anglickom a vo francúzskom jazyku. Iné jazykové varianty existujú a sú vytvárané na národnej úrovni. Väčšinou sú tieto verzie spoplatnené.

;Príručka na určovanie neistôt merania (GUM)
Tento dokument bol vytvorený s cieľom zjednotiť proces určovania neistoty procesu merania a zohľadnenia nedokonalosti meracích prístrojov.

;Sprostredkovanie mier fyzikálnych veličín národným metrologickým inštitúciám

BIPM dohliada na národné metrologické inštitúty a poskytuje im metrologické služby. Vytvára tým základ celosvetovej metrologickej infraštruktúry. Národné metrologické inštitúty ďalej predávajú priamo alebo prostredníctvom kalibračných laboratórií a overovacích pracovísk miery a váhy až k spotrebiteľovi. Tým je vytvorená metrologická nadväznosť etalónov a zaistená zhoda medzi meradlami kdekoľvek na svete.

;Udržiavanie svetovej metrologickej infraštruktúry
Medzinárodná metrologická infraštruktúra sa udržuje vzájomnými porovnávacími meraniami medzi národnými metrologickými inštitútmi s prípadnou účasťou BIPM.

## Referencie

*

## Iné projekty

## Externé odkazy
* Oficiálna stránka

Kategória:Štandardizačné organizácie
Kategória:Metrológia
Kategória:Organizácie založené v 1875
Are You with Me

„**Are You with Me**“ je skladba, ktorú zložili Tommy Lee James, Terry McBride, Shane McAnally a nahral ju country spevák Easton Corbin. Skladba sa nachádza na jeho albume *[[All Over the Road]]*. Nikdy však nebola vydaná ako singel.

## Verzia Lost Frequencies

V roku 2014 použil belgický DJ a producent Lost Frequencies hudbu a refrén z tejto skladby, zrýchlil jej tempo a v októbri ju vydal ako remix. Skladba obsadila 1. miesto v Belgicku (Flámsko) a 2. miesto vo frankofónnej časti Belgicka (Valónsko).

### Zoznam skladieb
;Digital 
# „Are You With Me“ (Radio Edit) - 2:18

;Digital – Remixy
# „Are You With Me“ (Kungs Radio Edit) - 3:08	
# „Are You With Me“ (Kungs Remix) - 3:54	
# „Are You With Me“ (Funk D Radio Edit) - 3:30	
# „Are You With Me“ (Funk D Remix) - 4:02	
# „Are You With Me“ (Harold van Lennep Piano Edit) - 2:56

### Pozície v rebríčkoch

## Referencie

## Zdroj

Kategória:Single z 2014
Kategória:Piesne z 2012
Kategória:Country
Kategória:Piesne USA
Seleadas zo Sparty

**Seleadas** (*Seleadas*) bol olympijský víťaz v zápasení v 4. stor. pred Kr.

Seleadas zo Sparty zvíťazil na 118. olympijských hrách v roku 308 pred Kr. v zápasení. Zápasenie (*palé*) sa podobalo nášmu „*grécko-rímskemu"*; aby súťažiaci zvíťazil, musel súpera trikrát zvaliť na zem, takže sa jej dotkol kolenom, alebo ho prinútiť, aby sa vzdal. Súperi sa od prvého až do posledného kola určovali žrebom a zápasili vylučovacím systémom.   
 
Staroveký autor Pausanias, ktorý v druhom storočí navštívil Olympiu, uvádza, že v olympijskej *Altide* videl i sochu olympionika Seleada. Archeológovia v tejto lokalite objavili časť podstavca jeho sochy. Podľa poškodeného nápisu sa dalo usúdiť, že zvíťazil približne medzi rokmi 300 až 200 pred Kr.
       
## Referencie a bibliografia

 
## Pozri aj
* Zoznam olympijských víťazov staroveku

Kategória:Starovekí športovci zo Sparty
Kategória:Víťazi starovekých olympijských hier v zápasení
Sebastian Coe

**Sebastian Newbold Coe,** barón Coe, prezývaný **Seb Coe**, (* 29. september 1956, Londýn, Spojené kráľovstvo) je britský konzervatívny politik a bývalý vynikajúci atlét-bežec. 

Je dvojnásobným olympijským víťazom z Letných olympijských hier 1980 v Moskve a Letných olympijských hier 1984 v Los Angeles na trati 1500 metrov. Je tiež európskym šampiónom z roku 1986 v behu na 800 metrov. Počas svojej športovej kariéry vytvoril celkom osem nových svetových rekordov.

## LOH 2012 v Londýne
Bol predsedom organizačného výboru Letných olympijských hier 2012 v Londýne. 

## Sebastian Coe a IAAF
Športovej diplomacii sa venuje už od čias svojej aktívnej športovej kariéry. Od roku 2003 pôsobí v 27 člennej Rade Medzinárodná asociácia atletických federácií (IAAF) a od roku 2007 je jedným zo štyroch viceprezidentov tejto organizácie. V roku 2014 ohlásil, že chce kandidovať na funkciu prezidenta IAAF.

## Osobné rekordy

## Referencie


## Externé odkazy
* Biografia na sports-reference.com
* Guardian profile of Sebastian Coe
* Sebastian Coe has Revamped London 's bid for the 2012 Olympics
* Sebastian Coe promises Olympics to remember
* Sebastian Coe greatest race: the 2012 Olympics
* Why London won the games: The Sebastian Coe factor
* Video z finále na 1500 metrov na LOH 1984

## Zdroj

Kategória:Britskí bežci
Kategória:Britskí olympijskí víťazi
Kategória:Britskí strieborní olympijskí medailisti
Kategória:Olympijskí víťazi v behu na 1 500 m
Kategória:Britskí športoví funkcionári
Kategória:Britskí politici
Kategória:Anglickí šľachtici
Kategória:Osobnosti z Londýna
Kategória:Atléti na Letných olympijských hrách 1980
Kategória:Atléti na Letných olympijských hrách 1984
Lucas Cranach starší

**Lucas Cranach starší** (* 4. október 1472, Kronach, Nemecko – † 16. október 1553, Weimar) bol nemecký renesančný maliar, tlačiar, obchodník a priateľ Martina Luthera.

## Životopis
Narodil sa v početnej rodine ako Lucas Sunder a vyučil sa zrejme u svojho otca, meno Cranach prijal neskôr podľa svojho rodiska (Lucas z Cronachu).
 
V roku 1504 si jeho nadanie všimol saský kurfirst Fridrich Múdry a priviedol ho do Wittenbergu, kde potom bol až do roku 1550 dvorným maliarom. Tam sa zrejme spriatelil s Martinom Lutherom, ktorého mnohokrát portrétoval, bol svedkom na jeho svadbe a kmotrom jeho syna. Vedľa maliarskej dielne mal tiež tlačiareň, kde tlačili Lutherove diela, lekáreň a vínny šenk.

V roku 1512 sa oženil a s manželkou Barbarou mal päť detí. Syn Hans, nadaný maliar, zomrel už roku 1537, a tak sa jeho nástupcom stal druhý syn Lucas. Veľa rokov bol členom mestskej rady a trikrát mešťanostom mesta. Okrem kurfirstov a M. Luthera pracoval tiež pre cisára Karola V. i Maximiliána II., pre kniežatá a biskupov. V rokoch 1550 až 1552 žil u kurfirsta Johanna Friedricha vo vyhnanstve v Innsbrucku. Po návrate svoju dielňu a obchod odovzdal synovi a odsťahoval sa k dcére do Weimaru, kde vo veku 81 rokov zomrel. Jeho potomkovia prevádzkovali maliarsku dielňu po štyri generácie a lekáreň fungovala až do roku 1880.

Lucas Cranach bol neobyčajne pracovitý a plodný umelec, maľoval, robil drevorez, viedol tlačiareň a obchodoval s farbami aj s vínom. V jeho dielni vzniklo odhadom asi 5 000 obrazov, z ktorých sa asi 1 000 zachovalo. Popri neobyčajne výrazných portrétoch (napríklad portrét Rudolfa Agricolu), ktoré ho najviac preslávili, maľoval obrazy loveckých scén, biblické i mytologické výjavy, akty, a to v rôznom štýle, zrejme podľa priania zákazníkov. 

## Galéria obrazov


Súbor:Lucas Cranach d. Ä. 045.jpg|Rudolf Agricola
Súbor:Lucas Cranach d. Ä. - Kreuzigung Christi - GG 6905 - Kunsthistorisches Museum.jpg|Ukrižovanie (okolo 1500)
Súbor:Beardless young man 10 dm.jpg|Portrét mladého muža (okolo 1500)
Súbor:LucasCranachtheElderCuspinian.jpg|Johannes Cuspinian (1503)
Súbor:Martin_Luther,_1529.jpg|Martin Luther (1529)



## Referencie


## Literatúra
* *Lucas Cranach a českej krajiny*. (Katalóg) Praha 2005
* J. Loris, *Cranach*. Praha 1942

## Pozri aj
* Lucas Cranach mladší
* Martin Luther

## Iné projekty

## Externé odkazy
* Cranach Digital Archive (cda)
* Životopis 

## Zdroj

Kategória:Nemeckí maliari
Kategória:Renesanční maliari
Kategória:Osobnosti na nemeckých poštových známkach
Kategória:Osobnosti z Bavorska
Kategória:Dvorní maliari
Kategória:Nemeckí grafici
Majstrovstvá Ázie v halovom pozemnom hokeji mužov 2015

**Majstrovstvá Ázie v halovom pozemnom hokeji mužov 2015** boli v poradí 6. Majstrovstvá Ázie v halovom pozemnom hokeji mužov, ktoré organizuje Ázijská federácia pozemného hokeja (ASHF). Konali sa sa v dňoch od 13.17. mája 2015 v meste Taldykorgan, v Almaatskej oblasti, v Kazachstane, za účasti 5 tímov. Nováčikmi turnaja boli družstvá Kataru a Tadžikistanu. Titul obhajil , ktorý zvíťazil na všetkých doterajších turnajoch.

## Účastníci

Pozn: Číslo v zátvorke udáva umiestnenie vo svetovom rebríčku FIH k februáru 2015.

## Výsledky
### Základná skupina

#### Play off
##### Stretnutie o 3. miesto

##### Finále

## Konečné poradie

## Referencie

## Externé odkazy
* Majstrovstvá Ázie 2015 na oficiálnej stránke Ázijskej federácie pozemného hokeja  
* Majstrovstvá Ázie 2015 na štatistickej stránke Medzinárodnej federácie pozemného hokeja 

Kategória:Pozemný hokej v 2015
Muži
Kategória:Športové podujatia v Kazachstane
Buntești

**Buntești** je obec v Bihárskej župe v Rumunsku. Nachádza sa na juhovýchode župy a skladá sa z deviatich dedín:  Buntești (sídlo obce), Brădet, Dumbrăvani, Ferice, Lelești, Poienii de Jos, Poienii de Sus, Săud a Stâncești.

## Demografia

## Turisticky atraktívne lokality
* Drevený kostol v dedine Brădet, postavený v roku 1733, kultúrna pamiatka
* Drevený kostol v dedine Dumbrăvani, postavený v roku 1752, kultúrna pamiatka
* Drevený kostol v dedine Stâncești, postavený v roku 1724, kultúrna pamiatka
* Prírodná rezervácia *Ferice Plai și Hoanca* (0,10 ha.)
* Vodný mlyn v dedine Poienii de Sus
* Vodný mlyn v dedine Săud
* Drevený pamätník padlým v 1. svetovej vojne v dedine Săud

## Zdroj

Kategória:Obce v Bihárskej župe v Rumunsku
Vanth

náhľad|Orcus a jeho mesiac Vanth

**Vanth**, oficiálny názov **(90482) Orcus I Vanth**, je jediný známy prirodzený satelit plutína a pravdepodobnej trpasličej planéty Orcus. Objavil ho Mike Brown a T.-A. Suer pomocou fotografií vytvorených Hubblovým vesmírnym teleskopom 13. novembra 2005. Objav bol oznámený 22. februára 2007 v IAUC 8812.

## Zdroj

Kategória:Mesiace planétok
Kategória:Astronomické objekty objavené v roku 2005
Panamerické majstrovstvá v hádzanej žien 1986

**Panamerické majstrovstvá v hádzanej žien 1986** boli prvý turnaj panamerických majstrovstiev v hádzanej žien, ktoré organizuje Panamerická hádzanárska federácia (PATHF). Konal sa v Novo Hamburgo, v štáte Rio Grande do Sul, v Brazílii v dňoch od 20.25. augusta 1986, za účasti 6 tímov. Titul získalo , ktoré v šesťčlennej skupine zvíťazilo pred  a domácou .

Tieto majstrovstvá slúžili zároveň ako kvalifikácia panamerických družstiev na Majstrovstvá sveta 1986, ktoré organizovalo Holandsko. Kvalifikovalo sa na ne iba víťazné družstvo.

Tento panamerický turnaj bol zároveň v poradí tretími **[[Majstrovstvá Južnej Ameriky v hádzanej|Majstrovstvami Južnej Ameriky]] 1986**.

## Výsledky

## Konečné poradie

;Panamerické majstrovstvá

;Majstrovstvá Južnej Ameriky

## Referencie

## Externé odkazy
* Oficiálna stránka Panamerickej hádzanárskej federácie /
* Oficiálna stránka Brazílskej hádzanárskej konfederácie  

## Zdroje
* Panamerické majstrovstvá 1986 na stránke todor66.com 
* Majstrovstvá Južnej Ameriky 1986 na stránke todor66.com 

Kategória:Hádzaná v 1986
Kategória:Panamerické majstrovstvá v hádzanej žien
Hádzaná
Kategória:1986 v Brazílii
225088 Gonggong

**225088 Gonggong** (symbol: ) je veľmi veľký planetoid v rozptýlenom disku. Je približnej rovnakej veľkosti ako Haumea a pravdepodobne je to trpasličia planéta.

## Iné projekty

## Externé odkazy

## Zdroj

Kategória:Potenciálne trpasličie planéty
Kategória:Objekty rozptýleného disku
Kategória:Astronomické objekty objavené v roku 2007
Weywot

**Weywot**, oficiálne **(50000) Quaoar I Weywot**, je jediný známy satelit transpentúnskeho objektu Quaoar. Objavil ho Michael E. Brown, čo bolo oznámené v IAUC 8812 22. februára 2007, objav bol založený na snímkach zo 14. februára 2006. Satelit bol nájdený 0,35 oblúkovej sekundy od Quaoara s rozdielom zdanlivej magnitúdy 5,6. Obieha vo vzdialenosti 14 500 km od planétky a má orbitálnu excentricitu okolo 0,14. Pri rovnakom albede a hustote ako primárny objekt, zdanlivá magnitúda naznačuje, že by mal mať priemer okolo 74 km, teda asi 1/12 Quaoara. Brown verí, že je to kolízny fragment Quaoara, pričom počas nárazu mohol stratiť väčšinu svojej snehovej pokrývky. Predpokladaná hmotnosť je 1/2000 Quaoara.

## Zdroj

Kategória:Mesiace planétok
Anglesey

thumb|Ostrov Anglesey leží pri severnom pobreží Walesu (malý ostrov na západe je Holy Island)
thumb|Britannia Bridge je západnejší z dvoch mostov, ktoré Anglesey spájajú s pevninou
**Anglesey** alebo walesky **Ynys Môn** (vyslov *ənysmón*) je ostrov s rozlohou  pri severozápadnom pobreží Walesu, oddelený od neho Menaiskou úžinou. Tvorí zároveň jedno z waleských grófstiev. V rámci Walesu je najväčším ostrovom, s výnimkou Írska tiež piatym najväčším ostrovom v okolí ostrova Veľká Británia. Pri jeho pobreží sa nachádza aj niekoľko menších ostrovov, ktoré sú súčasťou angleseyského grófstva; najväčším z týchto ostrovov je Holy Island.

Meno ostrova v angličtine nemá úplne jasnú etymológiu; najčastejšie uvádzaný význam "Ostrov Anglov" dnes nie je prijímaný. Meno je v súčasnej dobe vykladané - i s poukazom na históriu osídlenia priľahlých území - ako skomolenina staronórskeho mena **Öngullsey** (buď "Ongullov ostrov" alebo "Hranatý ostrov"). 

Hovorí sa tu prevažne walesky. Metropolou ostrova je Llangefni, najväčším mestom je však Holyhead. S waleskou pevninou je Anglesey spojený dvomi mostami, ktoré sa klenú cez Menaiskú úžinu: Menai Suspension Bridge, postavený Thomasom Telfordom v roku 1826, a dvakrát rekonštruovaný novší Britannia Bridge. 

Ostrov je obľúbeným turistickým cieľom; príjmy z turistiky dnes okrem tradičného poľnohospodárstva tvoria hlavnú časť finančných príjmov tunajších obyvateľov. Okrem iného tu leží obec Llanfairpwllgwyngyllgogerychwyrndrobwllllantysiliogogogoch, pýšiaca sa najdlhším miestopisným názvom v Európe.

## Referencie

## Zdroj


Kategória:Britské ostrovy
Kategória:Geografia Walesu